**Zápisnica č. 2/2016**

zo zasadnutia obecného zastupiteľstva v obci Pitelová konaného 17.06.2016 o 16.00hod.

v zasadačke obecného úradu

Zasadnutie otvoril starosta obce Ján Kubík, privítal prítomných hostí a skonštatoval, že prítomní sú piati poslanci, p. Záhorcová a p. Kubík sa ospravedlnili. Zastupiteľstvo je uznášania schopné.

Za zapisovateľa bola určená Michaela Vencelová.

* za predsedu návrhovej komisie bola navrhnutý p. Chalmovský – OZ schválilo návrh jednomyseľne
* za overovateľov zápisnice boli navrhnutí p. Fábiková a p. Jamrich – OZ schválilo návrh jednomyseľne
1. **Kontrola plnenia uznesenia**
* z predchádzajúceho zasadnutia OZ konaného dňa 18.03.2016 bola v uznesení požiadavka aby bola obecnému zastupiteľstvu predložená dôvodová správa k zmarenej investícií – Ihrisko Čierne Zeme. Starosta prečítal dôvodovú správu k zmarenej investícií – OZ správu berie na vedomie
* ďalšou požiadavkou bolo vykonať nevyhnutné prípravné práce k nadobudnutiu vlastníctva – cesta Záhrady. Starosta prečítal predbežné vyčíslenie nákladov spojené s prevodom nehnuteľností, ktoré vypracoval JUDr. Jaroslav Spáč. Poslanci po diskusii dali návrh osloviť p. Koštu vo veci spolupráci, vyhľadania a oslovenia vlastníkov predmetných nehnuteľností pod existujúcou súkromnou poľnou cestou, prípadne dohodnúť s p. Koštom uzatvorenie mandátnej zmluvy, ktorá by ho v predmetnej veci splnomocnila konať.

Hlasovanie a výsledky hlasovania:

|  |  |  |  |  |  |  |
| --- | --- | --- | --- | --- | --- | --- |
| PeterSnopko | Zuzana Fábiková | PeterHudec | Ján Chalmovský | PeterKubík | JánJamrich | Martina Záhorcová |
|  A | A | Z | Z | -- |  A | -- |

* A-áno, N-nie, Z-zdržal sa, --neprítomný
1. **Správa nezávislého audítora**
* správa nezávislého audítora bola poslancom zaslaná mailom. Audit bol vykonaný dňa 17.05.2016, bez výhrad.
* OZ berie správu nezávislého audítora na vedomie
1. **Záverečný účet obce za rok 2015**
* záverečný účet bol mailom poslaný poslancom
* rozdiel medzi príjmami a výdavkami je 10 678,86€. Sú to ušetrené finančné prostriedky v danom roku.
* P. Fábiková navrhla sumu 5 000€ presunúť do rezervného fondu a zostatok ponechať na bežnom účte.

Hlasovanie a výsledky hlasovania:

|  |  |  |  |  |  |  |
| --- | --- | --- | --- | --- | --- | --- |
| PeterSnopko | Zuzana Fábiková | PeterHudec | Ján Chalmovský | PeterKubík | JánJamrich | Martina Záhorcová |
|  A | A | A | A | -- |  Z | -- |

* A-áno, N-nie, Z-zdržal sa, --neprítomný
1. **Majetkovo právne záležitosti**
* návrh na prenájom miestnej komunikácie vedenej ako poľná cesta parc. č. CKN – 2275, 2266 v úseku Horný koniec obce, firme M&J BUSINESS s. r. o, za účelom vybudovania spevnenej komunikácie na odvoz drevnej hmoty. P. Snopko nesúhlasí s nájmom, nakoľko podmienky a cena nájmu nie je vysúťažená v zmysle zákona o verejnom obstarávaní, Stavebný úrad, v tomto prípade Obec Pitelová nemôže vopred dať súhlas pre zabezpečenie územného rozhodnutia a stavebného povolenia. V zmluve absentuje deklarácia a garancia M&J BUSSINES, v ktorej vylúčia pohyb nákladných vozidiel cez obec Pitelová. V zmluve je špecifikované kedy sankcie platí Obec Pitelová pre firmu M&J. Opačný režim, kedy platí sankcie firma M&J pre Obec Pitelová, v návrhu zmluvy nie je.

Hlasovanie a výsledky hlasovania:

|  |  |  |  |  |  |  |
| --- | --- | --- | --- | --- | --- | --- |
| PeterSnopko | Zuzana Fábiková | PeterHudec | Ján Chalmovský | PeterKubík | JánJamrich | Martina Záhorcová |
|  N | A | A | Z | -- |  A | -- |

A-áno, N-nie, Z-zdržal sa, --neprítomný

* P. Snopko dal poslanecký návrh, aby skôr ako bude podpísaná zmluva o nájme sa spíše zmluva o spolupráci, v ktorej budú všetky požiadavky poslancov, ktoré absentujú v zmluve o nájme.

Hlasovanie a výsledky hlasovania:

|  |  |  |  |  |  |  |
| --- | --- | --- | --- | --- | --- | --- |
| PeterSnopko | Zuzana Fábiková | PeterHudec | Ján Chalmovský | PeterKubík | JánJamrich | Martina Záhorcová |
|  A | A | A | A | -- |  Z | -- |

A-áno, N-nie, Z-zdržal sa, --neprítomný

1. **Žiadosti**

Žiadosť o zníženie najvyššej povolenej rýchlosti na ceste III. tr. v časti obce Pitelová – Záhrady – žiadateľ - p. Košta

P. Snopko apeloval na starostu o využitie všetkých možných právnych ciest na zníženie rýchlosti na tomto úseku. K žiadosti bolo priložené stanovisko Krajského riaditeľstva Policajného zboru – odbor dopravy, ktoré nesúhlasí so znížením rýchlosti v danom úseku cesty. Poslanci navrhli osloviť správcu komunikácie - Slovenskú správu ciest Žiar nad Hronom, o zníženie rýchlosti v tomto úseku cesty.

Hlasovanie a výsledky hlasovania:

|  |  |  |  |  |  |  |
| --- | --- | --- | --- | --- | --- | --- |
| PeterSnopko | Zuzana Fábiková | PeterHudec | Ján Chalmovský | PeterKubík | JánJamrich | Martina Záhorcová |
|  A | A | A | A | -- |  A | -- |

A-áno, N-nie, Z-zdržal sa, --neprítomný

1. **Diskusia – rôzne – interpelácie**

V rámci diskusie starosta informoval poslancov:

* Obecný úrad obdržal oznámenie občana Jaroslava Baráta so žiadosťou o prejednanie priestupku voľného pohybu psa. V predmetnej veci bolo dňa 08.06.2016 zvolané konanie s priestupkovou komisiou. Následne p. Barát podal žiadosť o zastavenie prejednania priestupku
* Od Ministerstva vnútra SR obec Pitelová dostala pre Dobrovoľný hasičský zbor Protipovodňový vozík. Za okres Žiar nad Hronom sme boli jediná obec, ktorá dostala tento vozík. Celkovo bolo v Banskobystrickom kraji rozdaných 20 protipovodňových vozíkov.
* starosta poďakoval organizáciám: Dobrovoľnému hasičskému zboru obce Pitelová,  Základnej organizácií slovenského zväzu zdravotne postihnutých a Telovýchovnej jednote Pitelová, za pomoc pri kosení trávy v miestnom cintoríne,  miestnom parku, vodojemov v časti obce Čierne Zeme ako aj občanom, ktorí si tiež pokosia pred svojimi rodinnými domami obecné priestory, urbárske pozemky, alebo pozemky v správe ciest, čím skrášlia obec a tak uľahčia prácu aj Obecnému úradu.
* všetky projekty podané na Poľnohospodársku platobnú agentúru, aj projekt na kamerový systém v obci sú pozastavené. Nová vláda rozhoduje o opätovnom prehodnotení podaných projektov. Termín neurčený. Podľa získaných informácií by to malo byť v septembri, októbri.
* projekt výstavby Nájomných bytov z bývalej Materskej škôlky je tiež pozastavený z dôvodu zosúladenia postupu medzi Národným kontrolným úradom , Štátnym fondom rozvoja bývania, Úradom pre verejné obstarávanie a Ministerstvom výstavby
* starosta navrhol poslancom, aby sa zaoberali majetkom obce: Praga V3S valník, Praga V3S vyklápač a Belorus. Tieto stroje sú staré, opotrebované, majú vysokú poruchovosť a spotrebu a celoročne stoja, okrem Praga V3S vyklápač s ktorým sa občas odvezie tráva z verejných priestranstiev alebo zemina z rigolov obecných ciest. Navrhuje ustanoviť komisiu, ktorá určí cenu za jednotlivé stroje a odpredať tieto stroje, ak bude o ne záujem. Za získané peniaze zakúpiť malé dodávkové vozidlo.
* začala sa príprava projektu na výzvu Ministerstva životného prostredia k odpadovému hospodárstvu, kde je možnosť získať stroje a strojné zariadenia na zvoz a likvidáciu BRKO (biologicky rozložiteľného komunálneho odpadu). Jedná sa o traktor, traktorový príves, vlečku na kontajner, 2 ks. kontajnerov, čelný nakladač a štiepkovač dreveného odpadu. Cena týchto zariadení je 175 000€. Spolufinancovanie obce je 5%. Po získaných informáciách z Ministerstva životného prostredia bolo v prvom kole podaných o 100% viac žiadostí z ktorých v prvom rade vyradia obce do 1000 obyvateľov, ktoré môžu čerpať financie z programu rozvoja vidieka .
* Vodárenská spoločnosť Banská Bystrica, ktorá prevádzkuje Pohronský vodovod podala žiadosť o stavebné povolenie na Obvodný úrad životného prostredia v Žiari nad Hronom o pripojenie obce Pitelová časť Dolina na Pohronský vodovod.
* p. Fábiková informovala poslancov o možnosti získania finančných prostriedkov z Ministerstva financií, na vybudovanie autobusovej zastávky Pitelová rázcestie a na kultúrne podujatia.
1. **Návrh na uznesenie**

P. Chalmovský prečítal návrh na uznesenie

Hlasovanie a výsledky hlasovania:

|  |  |  |  |  |  |  |
| --- | --- | --- | --- | --- | --- | --- |
| PeterSnopko | Zuzana Fábiková | PeterHudec | Ján Chalmovský | PeterKubík | JánJamrich | Martina Záhorcová |
|  Z | A | A | A | -- |  A | -- |

* A-áno, N-nie, Z-zdržal sa, --neprítomný
1. **Záver**

Starosta poďakoval prítomným za účasť.

Zapísala: Michaela Vencelová dňa: 17.06.2016 .........................................

Overil:

Ján Jamrich ............................ .........................................

PharmDr. Zuzana Fábiko ............................ .........................................